CELEX: 32021D1157
Language: bg
Date: 2021-06-30 00:00:00
Title: Решение (ЕС) 2021/1157 на Съвета от 30 юни 2021 година относно позицията, която трябва да се заеме от името на Съюза в отговор на едностранната декларация на Обединеното кралство, в която се посочва практиката, която то възнамерява да прилага между 1 юли и 30 септември 2021 г. по отношение на вноса в Северна Ирландия на месни продукти от Великобритания

14.7.2021   
               
               
                  BG
               
               
                  Официален вестник на Европейския съюз
               
               
                  L 249/99
               
            
         РЕШЕНИЕ (ЕС) 2021/1157 НА СЪВЕТА
         от 30 юни 2021 година
         относно позицията, която трябва да се заеме от името на Съюза в отговор на едностранната декларация на Обединеното кралство, в която се посочва практиката, която то възнамерява да прилага между 1 юли и 30 септември 2021 г. по отношение на вноса в Северна Ирландия на месни продукти от Великобритания
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 50, параграф 2 от него,
         като взе предвид Договора за функционирането на Европейския съюз, и по-специално член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия („Споразумението за оттегляне“) (1) беше сключено от Съюза с Решение (ЕС) 2020/135 на Съвета (2) на 30 януари 2020 г. и влезе в сила на 1 февруари 2020 г. Протоколът за Ирландия и Северна Ирландия („Протоколът“) съставлява неразделна част от посоченото споразумение.
                  
               
                     (2)
                  
                  
                     В член 5, параграф 4 от Протокола се предвижда прилагането на правото на Съюза, посочено в приложение 2 към Протокола, спрямо и във Обединеното кралство по отношение на Северна Ирландия.
                  
               
                     (3)
                  
                  
                     Разпоредбите на правото на Съюза в областта на храните, изброени в приложение 2 към Протокола, включват забрани и ограничения по отношение на вноса в Съюза на някои месни продукти от трети държави. Тези забрани и ограничения се прилагат за вноса на такива месни продукти от Великобритания в Северна Ирландия, считано от края на преходния период.
                  
               
                     (4)
                  
                  
                     На 17 декември 2020 г. Обединеното кралство направи едностранна декларация вписана в протокола на заседанието на Съвместния комитет по Споразумението за оттегляне, в която изложи практиката, която възнамерява да прилага до 30 юни 2021 г. по отношение на вноса в Северна Ирландия на месни продукти от Великобритания. Съгласно декларацията на Обединеното кралство месни продукти от Великобритания ще се внасят в Северна Ирландия при следните условия: i) те ще подлежат на процедура за канализиране, приложима от определения изходен пункт във Великобритания до супермаркетите по местоназначение в Северна Ирландия; ii) те ще се продават единствено на крайни потребители в супермаркети, намиращи се в Северна Ирландия, и няма да се продават на други оператори от хранителната верига; iii) те ще са придружени от официални здравни сертификати, издадени от компетентните органи на Обединеното кралство (въз основа на вече съществуващи подобни образци за прясно месо, мляно месо и месни заготовки); и iv) те ще са пакетирани и етикетирани за крайните потребители и ще носят етикет с надпис „Тези продукти от Обединеното кралство не могат да се продават извън Северна Ирландия“. Обединеното кралство отбеляза също, че през този период ще остане изцяло в съответствие със законодателството на Съюза, приложимо към месните продукти и изброено в приложение 2 към Протокола. Съюзът направи едностранна декларация, като взе под внимание практиката, изложена в едностранната декларация на Обединеното кралство.
                  
               
                     (5)
                  
                  
                     На 17 юни 2021 г. Обединеното кралство информира Комисията за намерението си да продължи да прилага подобен подход в продължение на още три месеца, т.е. до 30 септември 2021 г. В писмото си от 17 юни 2021 г. Обединеното кралство предложи да запази съществуващите договорености за гратисния период, които са в сила за тези движения.
                  
               
                     (6)
                  
                  
                     Обединеното кралство излезе с едностранна декларация на 30 юни 2021 г., в която изложи практиката, която възнамерява да прилага между 1 юли и 30 септември 2021 г. по отношение на вноса в Северна Ирландия на месни продукти от Великобритания.
                  
               
                     (7)
                  
                  
                     Поради това е целесъобразно да се определи позицията, която трябва да бъде изразена до съпредседателя на Съвместния комитет от името на Съюза в отговор на тази едностранна декларация на Обединеното кралство,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да бъде изразена от името на Съюза в отговор на едностранната декларация на Обединеното кралство, в която се посочва практиката, която Обединеното кралство възнамерява да прилага между 1 юли и 30 септември 2021 г. по отношение на вноса в Северна Ирландия на месни продукти от Великобритания, се основава на едностранната декларация на Съюза, приложена към настоящото решение.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 30 юни 2021 година.
            
               
                  За Съвета
               
               
                  Председател
               
               A.P. Zacarias
            
         
         
            (1)  OВ L 29, 31.1.2020 г., стр. 7.
         
            (2)  Решение (ЕС) 2020/135 на Съвета от 30 януари 2020 г. относно сключването на Споразумението за оттегляне на Обединеното кралство Великобритания и Северна Ирландия от Европейския съюз и Европейската общност за атомна енергия (ОВ L 29, 31.1.2020 г., стр. 1).
      
      
         
            ПРИЛОЖЕНИЕ
            ПРИЛАГАНЕ НА ПРАВОТО НА СЪЮЗА ВЪВ ВРЪЗКА С МЕСНИТЕ ПРОДУКТИ В СЕВЕРНА ИРЛАНДИЯ СЛЕД КРАЯ НА ПРЕХОДНИЯ ПЕРИОД
            ЕДНОСТРАННА ДЕКЛАРАЦИЯ НА ЕВРОПЕЙСКИЯ СЪЮЗ
            Европейският съюз взема под внимание едностранната декларация на Обединеното кралство, с която се определя практиката, която то възнамерява да прилага по отношение на вноса на тези месни продукти от Великобритания в Северна Ирландия в рамките на периода от 1 юли до 30 септември 2021 г. Съюзът отбелязва, че някои корекции във веригите на доставки вече са направени през първите шест месеца на 2021 г. Съгласно търговската статистика такъв е по-специално случаят с мляното месо. Целта на този допълнителен период е да се даде възможност на заинтересованите страни, и по-специално на супермаркетите в Северна Ирландия, да завършат приспособяването на своите вериги на доставки.
            Тази практика ще послужи за основа за изготвяне на позицията на Съюза относно упражняването на правомощията, посочени в член 12, параграф 4 от Протокола.
            Както се посочва в писмото на Обединеното кралство от 17 юни, в което се предлага подходът, изложен в неговата едностранна декларация от 17 декември 2020 г., да бъде удължен с още три месеца, Обединеното кралство предлага „през този период да се запазят съществуващите договорености за гратисния период, които са в сила за тези движения“.
            Съюзът припомня, че пълното прилагане на Споразумението за оттегляне е международно правно задължение за Съюза и Обединеното кралство.
            Съюзът отбелязва, че месните продукти, които подлежат на процедурата за канализиране, посочена в едностранната декларация на Обединеното кралство, трябва да останат под контрола на компетентните органи на Северна Ирландия на всички етапи от тази процедура. Съюзът подчертава също така, че е важно да се гарантира, че граничните контролни пунктове в Северна Ирландия разполагат с необходимата инфраструктура и ресурси, за да могат да извършват всички проверки, изисквани съгласно Регламента на ЕС относно официалния контрол.